L 302/78
DA
Den Europæiske Unions Tidende
2.3.
Køretøj i ladetilstand 1 eller 2 (vekselstrømopladning uden meddelelser).
2.3.1.
Ladestation/elnet
22.11.2022
Strømudtaget til elnettet kan anbringes hvor som helst på målepladsen under følgende betingelser:
— Udtagene skal være placeret på jordplanet (ALSE) eller gulvet (OTS).
— Længden af ledningen mellem strømudtaget og de kunstige net (AMN) skal være så kort som muligt, men ikke nødvendigvis tilpasset opladningskablet.
— Ledningen (-erne) skal være placeret så tæt som muligt på jordplanet (ALSE) eller gulvet (OTS).
2.3.2.
Kunstige net Strøm fra elnettet overføres til køretøjet eller de elektriske/elektroniske enheder gennem kunstige net (AMN) på 50 μH/50 Ω som defineret i tillæg 8, afsnit 4.
AMN skal være placeret direkte på jordplanet (ALSE) eller gulvet (OTS).
De kunstige nets kabinetter skal være fastgjort til jordplanet (ALSE) eller forbindes med den beskyttende jordledning (OTS, f.eks. et jordspyd).
Måleporten for hvert kunstigt net skal termineres med en 50 Ω belastning.
2.3.3.
Opladningskabel Opladningskablet anbringes i en lige linje mellem de(t) kunstige net og køretøjets opladningsstik og føres vinkelret på køretøjets længdeakse (se figur 3d og figur 3e).
Den projekterede længde af ledningsnettet fra siden af de(t) kunstige net til køretøjets side skal være 0,8 (+ 0,2/-0) m som vist i figur 3d og figur 3e.
For længere ledninger skal overskydende længder være »zigzagfoldet« i en bredde på mindre end 0,5 m omkring midten af det kunstige net til køretøjets afstand.
Hvis det ikke er praktisk muligt at gøre dette på grund af ledningens vægt eller stivhed, eller fordi prøvningen foretages ved en brugers installation, skal placeringen af den overskydende ledning angives præcist i prøvningsrapporten.
Opladningskablet skal fra køretøjets side hænge lodret i en afstand af 100 (+ 200/ -0) mm fra køretøjets karrosseri.
Hele ledningen skal være placeret på et ikke-ledende materiale med lav relativ permittivitet (dielektricitets­ konstant) (εεr ≤ 1,4) ved en højde på 100 ± 25 mm over jordplanet (ALSE) eller gulvet (OTS).
2.4.
Køretøj i ladetilstand 3 (vekselstrømsopladning med meddelelser) eller 4 (jævnstrømopladning uden meddelel­ ser).
2.4.1.
Ladestation/elnet Ladestationen kan placeres enten i eller uden for prøvningsanlægget.
Hvis den lokale/private kommunikation mellem køretøjet og ladestationen kan simuleres, kan ladestationen erstattes med strømforsyning fra elnettet (vekselstrøm).